Spisak guvernera Delawarea
Guverner Delawarea je najviši izvršni organ vlasti savezne američke države Delaware i vrhovni komandant državnih vojnih snaga (Nacionalne garde Delawarea). Guverner ima zadatak da provodi državne zakone i ovlaštenje da odobri zakone koje je donijela Zakonodavna skupšina Delawarea ili na njih uloži veto. Također ima pravo da sazove skupštinu i da dadne pomilovanja, osim u slučajevima smjene sa dužnosti i samo uz prethodnu saglasnost Vijeća za pomilovanja. U prošlosti 70 osoba je bilo na poziciji guvernera, tokom 73 zasebna mandata. Osim toga, Henry Molleston je bio izabran, ali je umro prije stupanja na dužnost. Samo su četiri guvernera izabrana u dva uzastopna mandata, a najduže mandate imala je Ruth Ann Minner, koja je na to mjesto izabrana dva puta nakon što je naslijedila dužnost, ukupno služeći nešto preko osam godina. Najkraći mandat imao je Dale E. Wolf, koji je bio guverner 18 dana nakon što je njegov prethodnik dao ostavku; David P. Buckson je bio na toj poziciji 19 dana u sličnim okolnostima. Trenutni guverner John Carney stupio je na dužnost 17. januara 2017.